《鹊》
唐代·徐寅

神化难源瑞即开，
雕陵毛羽出尘埃。
香闺报喜行人至，
碧汉填河织女回。
明月解随乌绕树，
青铜宁愧雀为台。
琼枝翠叶庭前植，
从待翩翩去又来。

作者简介：徐寅也称徐夤，男，字昭梦，莆田即今福建莆田市人。博学多才，尤擅作赋。为唐末至五代间较著名的文学家。东归，闽王审知礼聘入幕，官秘书省正字。其试场所作《止戈为武赋》亦传诵一时。五代时依王审之，不得志，归隐家乡，卒。有《探龙集》等多种著作，《全唐诗》收录其诗220余首。